Document ID: 31993D0188

31993D0188
L 082/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 4 март 1993 година
за изменение на Решение 92/486/ЕИО относно установяване на формата на сътрудничество между центъра за управление (сървър) „Анимо“ и държавите-членки
(93/188/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (1), последно изменена с Директива 92/118/ЕИО (2) и по-специално член 20, параграф 3 от нея,
като има предвид, че при очерталия се напредък за установяването на компютъризирана мрежа „Анимо“ в държавите-членки, е от значение да се предвиди еднаква дата за пускане в действие на системата; като има предвид, че в това отношение тази дата следва да се вземе предвид при определянето на формата на сътрудничество между центъра за управление (сървър) „Анимо“ и държавите-членки, съгласно Решение 92/486/ЕИО на Комисията (3);
като има предвид, че следва да се прецизират някои елементи, които трябва да фигурират в договора, който трябва да се сключи между центъра за управление (сървър) „Анимо“ и държавите-членки;
като има предвид, че мерките, предвидени в настоящoто решение са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Решение 92/486/ЕИО се изменя, както следва:
1.
в член 2 първото тире се заменя със:
„-
влиза в сила на 1 април 1993 г. за срок от 3 години“
2.
в член 2 се прибавя следното тире:
„-
съдържат клауза за тяхната актуализация, за защитата и наличността на данните, за отговорността и графика на плащанията.“
3.
в член 4 датата „1 юли 1993 г.“. се заменя с „1 април 1994 г.“
Член 2
Адресати на настоящото решение са държавите-членки.
Съставено в Брюксел на 4 март 1993 година.

Labels: 12
3
6